Ma sterf, pa en kinders ernstig beseer | Maroela Media
Die ongeluk het 'n entjie suid van Beaufort-Wes gebeur. Foto: Google Maps
'n Vrou is dood en haar man en twee dogters ernstig beseer in 'n motorongeluk by Beaufort-Wes.
Die ongeluk het Dinsdagaand omstreeks 20:00 op die N1 'n entjie suid van dié Karoodorp gebeur toe die gesin op pad in Leeu-Gamka se rigting was en hul motor omgeslaan het, sê Robert Daniels, woordvoerder van die Wes-Kaap se nooddienste.
Reddingsbeamptes het sowat twee uur lank geswoeg om die oorledene (in haar vroeë 40's) se liggaam uit die voertuigwrak te verwyder, sê Daniels.
Haar dogters, onderskeidelik 8 en 14 jaar oud, is saam met hul pa (ook in sy vroeë 40's) met ernstige kop- en rugbeserings in die provinsiale hospitaal op Beaufort-Wes opgeneem.
In nog 'n ongeluk Dinsdagaand in die Karoo is 'n man en 'n vrou (albei in hul 50's) sowat 30 km buite Murraysburg in die rigting van Graaff-Reinet ernstig beseer toe hul motor ook omgeslaan het.
Beaufort-Wes Karoo N1 Ongeluk
Hoe slaan n kar net om?
Baie baie jammer om te hoor.
Selfde gedink !!
Ag asseblief ons almal WEET of ek het aangeneem ons almal weet 'n kar slaan nie net om nie – baie oorsake – so na ondersoek geloots is sal daar wel uitsluiting wees oor die oorsaak. Byvoorbeeld band het gebars of persoon het aan die slaap geraak van uitputting. Feit is dis een lewe te veel wat verloor is my innige meegevoel aan die gesin dis moeilik om 'n moeder so vroeg in mens se lewe te verloor.